title: Sesayut
text: Sesayut RAJA KUSUMA JATI, madasar antuk dulang duwurnyané susunin antuk aled sesayut, duwurnyané dagingin nasi pelung tinelopokan, maulam siap serawah biru mapanggang, mapukang-pukang dados 5, winangun urip, magenah ring duwur nasine, masambel cabu bungkut, siniyokan lenga/minyak lurungan, sekar teleng biru 6 katih, sesanganan, raka-raka sejangkep nyané, penyeneng alit (tahenan) 1, pras alit 1, daksina 1, jinah 6666, sampyan nagasari, canang pahyasan tatebus biru. Sesayut puniki ka-anggén ri kala mabayuh Paweton ring rahina Sukra.